CELEX: 62014CN0064
Language: sk
Date: 2014-02-07 00:00:00
Title: Vec C-64/14 P: Odvolanie podané 7. februára 2014 : Sven A. von Storch a i. proti uzneseniu Všeobecného súdu (prvá komora) z  10. decembra 2013 vo veci T-492/12, Sven A. von Storch a i./Európska centrálna banka

19.5.2014   
            
            
               SK
            
            
               Úradný vestník Európskej únie
            
            
               C 151/9
            
         Odvolanie podané 7. februára 2014: Sven A. von Storch a i. proti uzneseniu Všeobecného súdu (prvá komora) z 10. decembra 2013 vo veci T-492/12, Sven A. von Storch a i./Európska centrálna banka
   (Vec C-64/14 P)
   2014/C 151/11
   Jazyk konania: nemčina
   
      Účastníci konania
   
   
      Odvolatelia: Sven A. von Storch a i. (v zastúpení: M. C. Kerber, Rechtsanwalt, B. von Storch, Rechtsanwältin)
   
      Ďalší účastník konania: Európska centrálna banka
   
      Návrhy odvolateľov
   
   Odvolatelia navrhujú, aby Súdny dvor:
   
               —
            
            
               zrušil uznesenie prvej komory Všeobecného súdu z 10. decembra 2013 vo veci T-492/12,
            
         
               —
            
            
               vyhovel návrhom žalobcom uvedeným v žalobe z 11. novembra 2012,
            
         
               —
            
            
               zaviazal Európsku centrálnu banku podľa článku 122 ods. 1 Rokovacieho poriadku Súdneho dvora Európskej únie na náhradu trov konania.
            
         
      Odvolacie dôvody a hlavné tvrdenia
   
   Odvolatelia zastávajú názor, že uznesenie prvej komory Všeobecného súdu Európskej únie z 10. decembra 2013 vo veci T-492/12 je právne nesprávne z týchto dôvodov:
   
               1.
            
            
               Vzhľadom na to, že znenie rozhodnutia ECB zo 6. septembra 2012 o rade technických znakov priamych menových transakcií Eurosystému na sekundárnych trhoch so štátnymi dlhopismi a rozhodnutia ECB zo 6. septembra 2012 o dodatočných opatreniach na zabezpečenie dostupnosti záruk pre obchodných partnerov, aby sa zabezpečil ich prístup k transakciám Eurosystému prinášajúcim likviditu, ako aj
               
                           —
                        
                        
                           subsidiárne znenie usmernenia ECB 2012/641/EÚ z 10. októbra 2012, ktorým sa mení a dopĺňa usmernenie ECB/2012/18 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2012/23) (1), vyvolávajú právne účinky, môžu byť uznesenia platným predmetom žaloby. Právna záväznosť konania sa podľa ustálenej judikatúry v súvislosti s článkom 19 ZEÚ určuje na základe jej cieľa.
                        
                     
         
               2.
            
            
               Znenie napadnutých uznesení sa žalobcov týka priamo a osobne, aj keď nie sú priamo ich adresátmi.
            
         
               3.
            
            
               Uznesenie z 10. decembra 2013 je právne nesprávne, pretože Všeobecný súd prebral argumentáciu ECB, že uznesenia nemajú vplyv na právne postavenie občanov. Všeobecný súd zároveň opomína, že uznesenia majú v skutočnosti rozsiahle následky pre trh s cennými papiermi a predovšetkým pre emisiu štátnych dlhopisov a presne ktoré chcela ECB vyvolať.
            
         
               4.
            
            
               Uznesenie z 10. decembra 2013 je právne nesprávne, pretože Všeobecný súd podmienil aktívnu legitimáciu žalobcov skutočnou činnosťou ECB, resp. neskoršími konkrétnejšími transakciami, o ktorých by sa žalobcovia nemuseli v konkrétnom prípade dozvedieť, a to bez ohľadu na faktickú nemožnosť prípadného zrušenia nákupu cenných papierov s účinkami ex tunc.
               
            
         
               5.
            
            
               Uznesenie z 10. decembra 2013 je právne nesprávne, pretože Všeobecný súd odňal žalobcom právo na účinný prostriedok nápravy a na spravodlivý proces, ktoré priznáva článok 47 Charty základných práv Európskej únie a článok 6 Európskeho dohovoru o ochrane ľudských práv a základných slobôd podpísaného 4. novembra 1950 v Ríme. Najmä možnosť incidenčnej kontroly noriem podľa článku 277 ZFEÚ, na ktorú poukázal Všeobecný súd, nemá v žiadnom prípade rovnaký právny účinok ako žaloba podaná podľa článku 263 štvrtého odseku ZFEÚ.
            
         
      (1)  Ú. v. EÚ L 284, s. 14.